cyanic-selkie/wikianc huggingface dataset:
Ιρανική Επανάσταση
Επακόλουθα
Εν μέσω της διπλωματικής κρίσης, το νέο σύνταγμα υποβλήθηκε σε δημοψήφισμα στις 2 Δεκεμβρίου 1979 και υπερψηφίστηκε με ποσοστό 99%. Ο Μπαζαργκάν ζήτησε τελικά από τους υποστηρικτές του να υπερψηφίσουν το σύνταγμα θεωρώντας πως το αντίθετο θα οδηγούσε σε αναρχία. Η συμμετοχή στο δημοψήφισμα ήταν μικρότερη συγκριτικά με το προηγούμενο σύνταγμα και εκτιμάται από το γεγονός αυτό ότι στην πραγματικότητα περίπου το 17% δεν το υποστήριξε. Με το νέο σύνταγμα της ισλαμικής δημοκρατίας του Ιράν ολοκληρώθηκε το πέρασμα από τη συνταγματική μοναρχία σε ένα θεοκρατικό καθεστώς με απόλυτο ηγέτη τον αγιατολάχ Χομεϊνί. Από το Φεβρουάριο του 1979 μέχρι τον Ιούνιο του 1981, διατάχτηκε η εκτέλεση 497 πολιτικών αντιπάλων του νέου καθεστώτος ως «αντι-επαναστάτες» και «σπόροι διαφθοράς» για να ακολουθήσουν εκτελέσεις συνολικά περισσότερων από 8.000 αντιφρονούντων, από τον Ιούνιο του 1981 μέχρι τον Ιούνιο του 1985. Επιπλέον 2.800 φυλακισμένοι απαγχονίστηκαν το 1988.
Δικτυακοί τόποι
Κατηγορία:Πολιτική ιστορία του Ιράν Κατηγορία:Ιστορία του Ισλάμ Κατηγορία:Επαναστάσεις
Βουζιέ
Το Βουζιέ (Γαλλικά: Vouziers) είναι κοινότητα στο νομό Αρδέννες, στην περιοχή Γκραντ Εστ της βορειοανατολικής Γαλλίας, κοντά στα σύνορα με το Βέλγιο.
Με διάταγμα της 11ης Μαΐου 2016, από την 1η Ιουνίου 2016, οι κοινότητες Βριζί και Τερρόν-συρ-Αιν συνδέθηκαν με την κοινότητα Βουζιέ και σχημάτισαν τη νέα κοινότητα Βουζιέ.
Είναι υπονομαρχία του νομού και ο πληθυσμός ανέρχεται σε 4.340 κατοίκους (2017).
Οι κάτοικοι ονομάζονται Βουζινουά (ζ).
Περιγραφή
αριστερά|μικρογραφία|250x250εσ|Χάρτης της περιοχής [[Γκραντ Εστ|Γκραντ-Εστ με τις κυριότερες πόλεις. Το Βουζιέ στα νότια του νομού Αρδεννών ]] Η κοινότητα Βουζιέ βρίσκεται στα νοτιοανατολικά του νομού Αρδεννών, στη διοικητική περιοχή Γκραντ-Εστ, στις πύλες της περιοχής Αργκόν.
Η απόσταση από το Παρίσι είναι 182 χλμ.
Έχει πληθυσμό 4.340 κατοίκους (2017) και είναι το κέντρο ευρύτερης αστικής περιοχής με 5.924 κατοίκους (2015). Μαζί με τις κοινότητες Σεντάν και Ρετέλ είναι η τρίτη υπονομαρχία του νομού.
Απέχει περίπου ίση απόσταση από τη Σαρλβίλ-Μεζιέρ (νομαρχιακή πρωτεύουσα), το Σεντάν (το κάστρο του Σεντάν είναι το μεγαλύτερο οχυρωμένο κάστρο στην Ευρώπη), το Ροκρουά, τη Ρενς (πόλη της στέψης των βασιλέων της Γαλλίας), το Σαλόν-αν-Σαμπάνι και τη Βαρέν-αν-Αργκόν, όπου συνελήφθη ο Λουδοβίκος ΙΣΤ'.
Η πόλη διασχίζεται από τον ποταμό Αιν και εξυπηρετείται από ένα τμήμα του καναλιού των Αρδεννών. Στα τέλη του 19ου αιώνα, η κοινότητα τροφοδοτήθηκε εν μέρει με ηλεκτρικό ρεύμα από τον μικρό υδροηλεκτρικό σταθμό παραγωγής ενέργειας μύλου, γνωστός ως σταθμός παραγωγής ηλεκτρικού ρεύματος Μπριφοτώ, στον ποταμό Αιν.
Η συνολική έκταση της κοινότητας είναι 42,48 χμ². Βρίσκεται σε υψόμετρο 89 έως 186 μέτρων.
Ιστορία
μικρογραφία|Ο τάφος του [[Ρολάν Γκαρός (αεροπόρος)|Ρολάν Γκαρός]] Το όνομα Βουζιέ θεωρείται ότι προέρχεται από τη Γαλατική ονομασία της ιτιάς ή λυγαριάς που αυξήθηκε από το επίθημα -ario / -aria.
Δεν είναι γνωστό τίποτε ακριβές για το Βουζιέ πριν από τον 12ο αιώνα.
Τον Απρίλιο του 1516, ο Φραγκίσκος Α' εξασφάλισε την ευημερία της πόλης αποκαθιστώντας δύο φορές το χρόνο αυτή την αγορά, που είχε διακοπεί, ιδιαίτερα μετά τις καταστροφές που προκλήθηκαν από τον Εκατονταετή Πόλεμο.
Κατά τη διάρκεια της Γαλλικής επανάστασης, αυτές οι αγορές μερικές φορές διαταράχθηκαν από ταραχές και συγκρούσεις. Η κοινότητα Βουζιέ έγινε πρωτεύουσα της περιοχής στις 19 Ιανουαρίου 1790.
Στις 13 Σεπτεμβρίου 1792, ένα απόσπασμα της στρατιάς του στρατηγού Ντυμουριέ αναδιπλώθηκε στο Βουζιέ πριν ανατινάξει τη γέφυρα και αφήσει την πόλη στους Αυστριακούς και στη Στρατιά των Εμιγκρέδων, που διοικούσαν δύο μελλοντικοί βασιλιάδες της Γαλλίας, ο Λουδοβίκος ΙΗ' και ο Κάρολος Ι'. Από την κοινότητα πέρασαν πάλι τα αυστριακά στρατεύματα μετά την ήττα τους στη μάχη του Βαλμί.
Η πόλη καταλήφθηκε το 1814 και μετά το 1815 από ρωσικά στρατεύματα, δεν υπέστη καταστροφές.
Κατά τη διάρκεια του Γαλλοπρωσικού πολέμου του 1870, τα γαλλικά στρατεύματα που διοικούσε ο στρατηγός Φελίξ Ντουαί πέρασαν από το Βουζιέ από τις 25 έως τις 27 Αυγούστου 1870 πριν φτάσουν στο Σεντάν, όπου ηττήθηκαν. Η πόλη κατελήφθη μέχρι τις 18 Ιουλίου 1873.
Στις 24 Μαρτίου 1885, ο Πωλ Βερλαίν δικάστηκε, καταδικάστηκε στο δικαστήριο και φυλακίστηκε από τα μέσα Απριλίου έως τα μέσα Μαΐου στην πόλη, μετά από καταγγελία που υπέβαλε η μητέρα του, καθώς, εξ αιτίας του αλκοολισμού του, αποπειράθηκε να την στραγγαλίσει. μικρογραφία|250x250εσ|Ερείπια του σιδηροδρομικού σταθμού κατά τον [[Α΄ Παγκόσμιος Πόλεμος|Α' Παγκόσμιο Πόλεμο]] Κατά τη διάρκεια του Α' Παγκοσμίου Πολέμου, το Βουζιέ ήταν μια από τις σημαντικές πόλεις στα μετόπισθεν του μετώπου και ως τέτοια σηματοδότησε τις αναμνήσεις πολλών στρατιωτών. Δεκάδες χιλιάδες Γερμανοί στρατιώτες νοσηλεύτηκαν ή πέθαναν στο νοσοκομείο. Η πόλη υπέστη πολλές ζημιές και καταστροφές, ιδιαίτερα κατά τη νικηφόρα αντεπίθεση τον Οκτώβριο του 1918 από τα στρατεύματα του στρατηγού Ανρί Γκουρώ και τις βίαιες μάχες που ακολούθησαν. Κατά τη διάρκεια αυτής της μάχης, ο αεροπόρος Ρολάν Γκαρός καταρρίφθηκε κατά τη διάρκεια εναέριας μάχης πάνω από την περιοχή. Αναπαύεται στο νεκροταφείο του Βουζιέ. Οι Τσεχοσλοβακικές Λεγεώνες του μελλοντικού 1ου Προέδρου της Τσεχοσλοβακίας Τόμας Μάζαρικ συμμετέχουν επίσης σε αυτές τις μάχες. Ένα λύκειο στο Βουζιέ φέρει τιμητικά το όνομά του.
Στις 9 και 10 Ιουνίου 1940, μετά τη μάχη του Σεντάν, το 5ο Μικτό Σύνταγμα Πεζικού Σενεγάλης (RICMS) πολέμησαν γενναία στο Βουζιέ και έπεσαν στο πεδίο της μάχης.
Αξιοθέατα και μνημεία
μικρογραφία|250x250εσ|Η εκκλησία Σαιν-Μωρίγ
Πρωτάθλημα ποδοσφαίρου Κούβας
Το Καμπεονάτο Νασιονάλ (ισπανικά: Campeonato Nacional) αποτελεί την ανώτατη εθνική κατηγορία στο σύστημα ποδοσφαιρικών πρωταθλημάτων Κούβας. Υπεύθυνη για τη διεξαγωγή της διοργάνωσης είναι η Ομοσπονδία Ποδοσφαίρου Κούβας.
Ιστορία
Το πρωτάθλημα δημιουργήθηκε το 1912.
Εξωτερικοί σύνδεσμοι
Κουβα Κατηγορία:Ποδόσφαιρο στην Κούβα
Ελίσαμπεθ Όσμπρινκ
Η Ελίσαμπεθ Όσμπρινκ (σουηδικά:Elisabeth Katherine Åsbrink, γενν. στις 29 Απριλίου 1965) είναι Σουηδή συγγραφέας και δημοσιογράφος.
Σταδιοδρομία
Έκανε το ντεμπούτο της με το βιβλίο Smärtpunkten - Lars Norén, pjäsen Sju tre och morden i Malexander. Το βιβλίο ήταν υποψήφιο για το βραβείο Αυγούστου για τη κατηγορία μη-φαντασίας το 2009 και μεταφράστηκε στα πολωνικά. Το 2010, έλαβε την υποτροφία Γιάρλ Αλφρέντιους με την παρότρυνση: «κατά διαστήματα καταφέρνει να χειριστεί τα σύγχρονα κοινωνικά ζητήματα με μεγάλη περιέργεια και ευαισθησία» ("med stor nyfikenhet och känslighet gång på gång förmår skildra dagens samhällsfrågor.").
Τον Αύγουστο του 2011, κυκλοφόρησε το βιβλίο Och i Wienerwald står träden kvar βασισμένο σε 500 επιστολές γραμμένες σε ένα νεαρό αγόρι από την οικογένειά του στη Βιέννη, αφού είχε καταφύγει στη Σουηδία το 1939 ως πρόσφυγας από τους Ναζί.
Το βιβλίο έλαβε μεγάλη προσοχή καθώς αποκάλυψε νέες πληροφορίες σχετικά με τον ιδρυτή της IKEA, Ίνγκβαρ Κάμπραντ, ότι είχε τεθεί υπό επιτήρηση από την αστυνομία ασφαλείας. Το 1943, η αστυνομία δημιούργησε φάκελο γι 'αυτόν υπό τον τίτλο «Ναζί». Το βιβλίο αποκάλυψε επίσης ότι σε μία συνέντευξη που έκανε η Όσμπρινκ με τον Κάμπραντ το 2010 είπε ότι ήταν πιστός στο Σουηδό φασίστα ηγέτη Περ Ενγκντάλ.
Μπλανσάρισμα
μικρογραφία|Μπλανσάρισμα μαρουλιού Το μπλανσάρισμα ή ζεμάτισμα είναι μια μαγειρική διαδικασία  που περιλαμβάνει εναπόθεση του τροφίμου, συνήθως λαχανικού ή φρούτου, σε νερό που βράζει για σύντομο χρονικό διάστημα, εξαγωγή με διάτρητη κουτάλα από την κατσαρόλα βρασίματος, και άμεση ψύξη με βύθιση σε λεκάνη με παγωμένο νερό   για να σταματήσει το μαγείρεμα. Με μπλανσάρισμα περιορίζεται η υποβάθμιση της ποιότητας των συστατικών τροφίμων με το πέρασμα του χρόνου. Αποτελεί στάδιο προ-επεξεργασία προ της κατάψυξης, αποξήρανσης ή  κονσερβοποίησης, στο οποίο τα λαχανικά ή τα φρούτα ζεματίζονται ώστε να αδρανοποιηθούν ένζυμα, να βελτιωθεί η υφή τους και για εύκολο ξεφλούδισμα και καθάρισμα. Με μπλανσάρισμα διατηρείται το χρώμα, η γεύση και η θρεπτική αξία. Περιλαμβάνει τρία στάδια: την προθέρμανση, το ζεμάτισμα, και την ψύξη. Συνήθως το ζεμάτισμα λαχανικών/φρούτων γίνεται με ζεστό νερό και ατμό, ενώ η ψύξη γίνεται είτε με κρύο νερό ή κρύο αέρα. Το μπλανσάρισμα ωφελεί την ανθρώπινη υγεία, απομακρύνοντας τα υπολείμματα φυτοφαρμάκων και μειώνοντας το μικροβιακό φορτίο. Ωστόσο, ίσως κατά την διαδικασία να χάνονται υδατοδιαλυτά και θερμοευαίσθητα θρεπτικά συστατικά.
Ελίσαμπεθ Όσμπρινκ
Σταδιοδρομία
Η Όσμπρινκ κέρδισε το βραβείο Αυγούστου για το καλύτερο βιβλίο μη-φαντασίας το 2011, με το Och i Wienerwald står träden kvar, το ετήσιο βραβείο Πολιτισμού Δανίας-Σουηδίας 2011 και το Μάιο του 2014 έλαβε το Βραβείο Ρίσαρντ Καπουστσίνσκι για λογοτεχνική δημοσιογραφία στη Βαρσοβία. Το βιβλίο μεταφράστηκε στα γερμανικά, ολλανδικά, πολωνικά, δανικά, νορβηγικά, σλοβακικά και εσθονικά.
Το 2012, έκανε το ντεμπούτο της ως θεατρική συγγραφέας με το έργο «RÄLS», βασισμένο στα αυθεντικά πρακτικά μίας συνάντησης που συνήλθε από τον Χέρμαν Γκαίρινγκ το 1938 και σε συνεντεύξεις από παιδιά πρόσφυγες από τη ναζιστική Γερμανία. Ακολούθησαν τα έργα Pojken och Det Sjungande Trädet και Dr Alzheimer. Στις 13 Ιουλίου 2010, η Όσμπρινκ ήταν η παραγωγός στη ραδιοφωνική εκπομπή Sommar i P1, στο Σουηδική Δημόσια Ραδιοφωνία Sveriges Radio.
Μπλανσάρισμα
Εφαρμογές
Μπλανσάρισμα γίνεται στην οικιακή κουζίνα καθώς και ως στάδιο επεξεργασίας στη βιομηχανία συντήρησης τροφίμων. Επιδιώκεται αδρανοποίηση των ενζύμων που προκαλούν την αμαύρωση, το χάλασμα και το πίκρισμα των τροφίμων. Στα ένζυμα που αλλοιώνουν τα φρούτα και τα λαχανικά περιλαμβάνονται οι λιποξυγενάση, πολυφαινολοξιδάση, πολυγαλακτουρονάση και χλωροφυλλάση. Τα ένζυμα καταλάση και υπεροξειδάση, ως πιο θερμοάντοχα, χρησιμοποιούνται ως δείκτες προσδιορισμού της αποτελεσματικότητας του ζεματίσματος.
Ελίσαμπεθ Όσμπρινκ
Σταδιοδρομία
Το 2016, η Όσμπρινκ δημοσίευσε τον βιβλίο μη-φαντασίας 1947, το οποίο προτάθηκε για το βραβείο Αυγούστου εκείνου το έτος. Αυτή η βιογραφία ενός έτους δημοσιεύτηκε σε πολλές άλλες γλώσσες, όπως η αγγλική (ως 1947: When Now Begins, μεταφρασμένη από τη Γιόνα Γκράχαμ και δημοσιευμένη από το Scribe στο Ηνωμένο Βασίλειο και από το Other Press στις ΗΠΑ και τον Καναδά).
Μπλανσάρισμα
Εφαρμογές
Τα μπλανσαρισμένα αμύγδαλα και  φιστίκια καθαρίζονται ευκολότερα από τα κέλυφη. μικρογραφία|Μπλανσαρισμένα αμύγδαλα Γενικά με μπλανσάρισμα βελτιώνεται η ταχύτητα και ποιότητα αποξήρανσης τροφίμων, σκοτώνονται μικρόβια, απομακρύνονται φυτοφάρμακα, τοξικά υπολείμματα, και βιοδραστικές ενώσεις. Είναι τεχνική επιφανειακού καθαρισμού από ξένα συστατικά, παράσιτα και τα αβγά τους, κατεστραμμένα τμήματα και λάδια. μικρογραφία|Ζεμάτισμα πράσινων φασολιών
Ελίσαμπεθ Όσμπρινκ
Σταδιοδρομία
Το τελευταίο βιβλίο της, Made in Sweden: 25 ideas that created a country, δημοσιεύθηκε στην Αυστραλία από το Scribe το 2019.
Εξωτερικοί σύνδεσμοι
Κατηγορία:Σουηδοί δημοσιογράφοι Κατηγορία:Σουηδές συγγραφείς
Μπλανσάρισμα
Τεχνολογία
Το ζεμάτισμα περιλαμβάνει βύθισμα των λαχανικών σε προθερμασμένο νερό (70 έως 100 °C) για καθορισμένο χρονικό διάστημα που εξαρτάται από το είδος και την ποσότητα των λαχανικών.
Το ζεμάτισμα με ατμό περιλαμβάνει διοχέτευση ζεστού αέρα (~100 °C) στα τρόφιμα. Η μέθοδος πλεονεκτεί ως προς το ζεμάτισμα σε νερό, στο ότι περιορίζεται η απώλεια υδατοδιαλυτών θρεπτικών συστατικών από τα τρόφιμα. Είναι πιο αποδοτική ενεργειακά και επιτρέπει μικρότερο χρόνο επεξεργασίας.
Η ψύξη γίνεται αμέσως μετά το ζεμάτισμα, με κρύο νερό ή κρύο αέρα. Με κρύο αέρα περιορίζεται η απώλεια υδατοδιαλυτών συστατικών αλλά ίσως προκαλεί εξάτμιση και απώλεια μάζας στα λαχανικά - που θα ήταν πρόβλημα για τους επαγγελματίες της βιομηχανίας.
Στις νέες τεχνολογίες περιλαμβάνονται: μπλανσάρισμα ωμικό, με υπέρυθρες, με μικροκύματα και ραδιοσυχνότητες.
Διάρκεια και θερμοκρασία
Η χρονική διάρκεια και η θερμοκρασία μπλανσαρίσματος διαφέρουν ανά προϊόν και εξαρτώνται από το είδος, το μέγεθος, το σχήμα, και άλλους παράγοντες. Η γνώση των παραμέτρων εκ των προτέρων είναι χρήσιμη. Υπέρβαση των ορίων επιφέρει απώλεια θρεπτικών συστατικών και αρωματικών ουσιών, και μαλάκωμα. Ανεπαρκές μπλανσάρισμα σημαίνει επιβίωση ενζύμων, αυξημένη ενζυματική δραστηριότητα και ταχεία αλλοίωση του προϊόντος.
Μειονεκτήματα
Το μπλανσάρισμα δεν καταστρέφει όλους τους μικροοργανισμούς. Αποτελεί απλά προστάδιο για περαιτέρω επεξεργασία. Για παράδειγμα, οικιακά προηγείται της κατάψυξης, στη βιομηχανία προηγείται της κονσερβοποίησης, της αφυδάτωσης, ή της θερμικής αποστείρωσης.
Μειονέκτημα αποτελεί η απώλεια υδατοδιαλυτών και θερμοευαίσθητων θρεπτικών συστατικών. Βιταμίνες, μέταλλα, και άλλα υδατοδιαλυτά συστατικά, όπως πρωτεΐνες, σάκχαρα, και αρωματικές ενώσεις, θα διαχυθούν στο νερό, έξω από τα τρόφιμα, υποβαθμίζοντα τη συνολική ποιότητα και θρεπτική αξία των τροφίμων. Ο βαθμός απώλειας συστατικών εξαρτάται από τη σύνθεση και τα χαρακτηριστικά του τροφίμου, την αναλογία νερού προς τρόφιμα, τη θερμοκρασία ζεματίσματος, και άλλες μεταβλητές.
Βιβλιογραφία
Κατηγορία:Τεχνικές μαγειρέματος
Φυλακισμένα Μνήματα
Τα Φυλακισμένα Μνήματα είναι η ονομασία ενός κοιμητηρίου το οποίο βρίσκεται στις Κεντρικές Φυλακές της Λευκωσίας όπου οι Βρετανοί έθαψαν τους 9 απαγχονισμένους και 4 άλλα σημαντικά στελέχη της ΕΟΚΑ που έπεσαν κατά την διάρκεια του αγώνα του 1955-1959 για την απελευθέρωση της Κύπρου από τους Άγγλους και την Ένωση της με την κυρίως Ελλάδα. Αποτελεί το ιερότερο μνημείο του αγώνα του Κυπριακού Ελληνισμού για την Ένωσή του με την μητέρα Ελλάδα.
Το κοιμητήριο κατασκευάστηκε από τους Βρετανούς επί κυβερνήτη Τζον Χάρντινγκ. Σχεδιάστηκε σαν ένας περιτοιχισμένος μικρός χώρος δίπλα από τα κελιά των μελλοθανάτων και την αγχόνη. Έμεινε στην ιστορία με την ονομασία "Φυλακισμένα Μνήματα".
Οι Βρετανοί αποφάσισαν να θάβουν εκεί όσους εκτελούνταν για την δράση τους στον απελευθερωτικό αγώνα όπως και ηγετικές μορφές της Εθνικής Οργάνωσης Κυπρίων Αγωνιστών (Ε.Ο.Κ.Α.) που σκοτώνονταν σε μάχες για να μη μετατρέπονται οι κηδείες τους σε μαζικά συλλαλητήρια και μαχητικές διαδηλώσεις.
Στα Φυλακισμένα Μνήματα είναι θαμμένοι δεκατρείς αγωνιστές της Ε.Ο.Κ.Α., από τους οποίους οι εννιά εκτελέστηκαν με απαγχονισμό στις φυλακές, τρεις έπεσαν στο πεδίο της μάχης και ένας πέθανε σε στρατιωτικό νοσοκομείο, μετά τον τραυματισμό του σε μάχη.
Η κηδεία γινόταν αμέσως μετά τον απαγχονισμό. Μοναδική παρουσία ήταν εκείνη του ιερέα των φυλακών (Παπαντωνίου Ερωτοκρίτου) που έψαλλε τη νεκρώσιμη ακολουθία έξω από την κλειστή είσοδο του κοιμητηρίου. Ύστερα οι Βρετανοί τους έθαβαν, χωρίς να παρευρίσκεται κανένας συγγενής των νεκρών. Οι συγγενείς των νεκρών μπόρεσαν να επισκεφθούν τους τάφους μόνο μετά το τέλος του αγώνα.
Οι εννέα απαγχονισθέντες, όλοι τους νέοι ηλικίας 19-24 ετών, είναι με τη σειρά που εκτελέστηκαν:
Στα Φυλακισμένα Μνήματα αναπαύονται ακόμα τέσσερις αγωνιστές της Ε.Ο.Κ.Α. οι οποίοι έπεσαν μαχόμενοι. Οι Άγγλοι αρνήθηκαν να δώσουν τις σορούς των ηρώων στις οικογένειές τους, φοβούμενοι τις λαϊκές εκδηλώσεις κατά την κηδεία τους. Τους έθαψαν στο κοιμητήριο των φυλακών, όπως τους απαγχονισθέντες. Οι τέσσερις αγωνιστές που όλοι έπεσαν στο πεδίο της μάχης είναι οι ακόλουθοι:
Σε τέσσερις τάφους του κοιμητηρίου των Κεντρικών Φυλακών οι Άγγλοι έθαψαν οκτώ νεκρούς για εξοικονόμηση χώρου. Στον ίδιο τάφο βρίσκονται ανά δύο οι:
Στον τοίχο του κοιμητηρίου υπάρχει η επιγραφή: «Τ' ανδρειωμένου ο θάνατος, θάνατος δε λογιέται».
Παραπομπές
Φυλακισμένα Μνήματα Κατηγορία:Νεκροταφεία
Νικόλαος Φαρδύς
Ο Νικόλαος Φαρδύς (1853 - 1901) υπήρξε Έλληνας φιλόσοφος, δάσκαλος, ιατρός καθώς και δήμαρχος Σαμοθράκης.
Βιογραφικό
Έμεινε στο νησί μέχρι το 1867, όπου και απέκτησε τις πρώτες γραμματικές γνώσεις από τον πατέρα του Βασίλειο. Στη συνέχεια, και σε ηλικία 12 ετών, εργάζεται κοντά σε έναν έμπορο, ενώ ασχολείται με την ψαλτική και τη μουσική με το Νικόλαο Πρωτοψάλτη Σμύρνη και συμπληρώνει τον κατώτερο κύκλο σπουδών του στο Αρρεναγωγείο. Από το 1870 ως το 1874 πιθανολογείται η θητεία του ως δασκάλου σε πόλη της Θράκης. Ήταν παντρεμένος με την Ασσανιώ Φραγκομιχάλη, με την οποία και απέκτησε οκτώ παιδιά την Απαρθενιά, τη Μυρσίνη, τον Αρίσταρχο, τον Δημοκλή, τον Βασίλη, την Κυβέλη, τη Λευκανία και τον Γεώργιο. Κατά τον Αχιλλέα Σαμοθράκη ο Φαρδύς πέθανε την 25 Ιουλίου 1900 «αιφνιδίως εν τη βιβλιοθήκη του εν πλήρει αυτού δράση και παραγωγικότι».
Σπουδές και διατριβή
Το 1874 μπαίνει στην Ευαγγελική Σχολή Σμύρνης, όπου φοιτά μαζί με τους Αργυρόπουλο, Σολομωνίδη, Αρώνη και άλλους γνωστούς μετέπειτα ανθρώπους των γραμμάτων. Παράλληλα με τις σπουδές του στη Σμύρνη συγκεντρώνει μελωδίες, κυρίως δημοτικά τραγούδια που ακούει, όπως αναφέρει ο ίδιος, στους δρόμους, τις ταβέρνες και άλλα μέρη και συμμετέχει σε διάφορους μουσικούς διαγωνισμούς. Κάποιες από αυτές δεν είχαν προσεχθεί από τους ειδικούς παρά μόνο για τους στίχους τους, όπως γράφει ο Μ. Φ. Δραγούμης. Στη σχολή διακρίνεται μεταξύ των συμμαθητών του και, όπως διασώζει ο Μιχάλης Αργυρόπουλος (Ρήγας Ραγιάς), κατέγραφε σημειώσεις από ό,τι μελετούσε και όταν ο δάσκαλος έλειπε, ο Φαρδύς τον αντικαθιστούσε αυθόρμητα.
Μετά τη Σμύρνη, το 1880, ο Φαρδύς αποφασίζει να σπουδάσει Ιατρική στη Μασσαλία. Συγχρόνως παραδίδει ιδιαίτερα μαθήματα σε παιδιά ομογενών. Συνεργάζεται με έγκυρα περιοδικά, όπως η «Ανατολή» της Σμύρνης με θέματα που αφορούν την ιστορία, τη διάλεκτο και τα τραγούδια της Σαμοθράκης. Στο περιοδικό «Σιών» της Αθήνας δημοσιεύει άρθρα γύρω από εκκλησιαστικά θέματα. Πρεσβεύει ότι κάτι πρέπει ν’ αλλάξει στο εκκλησιαστικό κατεστημένο, αλλά ταυτόχρονα ανησυχεί για τους εξωγενείς κινδύνους της Ορθοδοξίας, όπως η μαγεία.
Το 1884 πραγματοποιείται η έκδοση της Διατριβής του «Περί άτονου και απνευμάτιστου γραφής». Στο κείμενο του αναλύει απόψεις του για την κατάργηση των τόνων και των πνευμάτων, τα οποία θεωρεί διακοσμητικά και μόνο στοιχεία, που δυσκολεύουν τη σωστή γραφή κειμένων από το λαό. Σχολιάζει πως ο λαός, μετά την πνευματική στέρηση που υπέστη επί Τουρκοκρατίας, δυσκολεύεται στην εκμάθηση της γλώσσας και τα πνεύματα και οι τόνοι εντείνουν αυτή τη δυσκολία. Εξηγεί πως μόνο κάποιες λέξεις που ο λάθος τονισμός τους αλλάζει και τη σημασία τους χρειάζονται τόνο. Ακόμη επισημαίνει ότι τα πνεύματα και οι τόνοι δεν υπήρχαν ως εξαρτήματα της αρχαίας γλώσσας που διαβαζόταν τραγουδιστά και το νόημα της ύπαρξής τους τώρα έχει χαθεί και μόνο διακοσμητικό ρόλο επιτελούν. Πάραυτα η έκδοση αυτή θα προκαλέσει αντιδράσεις που θα στοιχίσουν τον Φαρδύ ψυχικά και πνευματικά αφού ως το τέλος της ζωής του, απαντά στους επικριτές του με πολλή σοβαρότητα και πάθος.
Μασσαλία
Οι Έλληνες ομογενείς της Μασσαλίας αποφασίζουν, το 1885, να του ζητήσουν να αναλάβει να διδάξει Ελληνική γλώσσα και παράδοση στους Έλληνες της Κορσικής μέχρι και το 1887, όπου από το 1677 έχει σχηματιστεί εκείνη μια ευημερούσα αποικία Ελλήνων της Πελοποννήσου, οι οποίοι έφτασαν ως εκεί για να γλιτώσουν από τις τουρκικές επιθέσεις προς το χωριό τους, το Οίτυλο, που είχαν πυκνώσει μετά την κατάληψη της Κρήτης. Στα διακόσια χρόνια που έχουν στο μεταξύ περάσει από την ημέρα εγκατάστασής τους, έχουν τελεστεί πολλοί μικτοί γάμοι, ενώ η Ουνία ωθεί προς τον εκλατινισμό τους. Ο Φαρδύς, βρίσκεται κυνηγημένος από τη Δυτική Εκκλησία και παρά τον πόλεμο που υφίσταται, με πάθος γνήσιου ερευνητή καταγράφει όλη την ιστορία του τόπου αλλά και τα γεγονότα που συνέβησαν κατά την παραμονή του εκεί.
Στο διάστημα που έμεινε ο Φαρδύς εκεί, μελέτησε την εικόνα του κλήρου της ελληνικής αποικίας στην Κορσική και την Εκκλησιαστική Μουσική, καθώς και τα έθιμα και τις παροιμίες τους. Οι Έλληνες της Κορσικής τονώθηκαν γλωσσικά και πολιτισμικά από την παρουσία του Φαρδύ. Ωστόσο αντιμετώπισε δυσκολίες στο σχολείο καθώς δεν εύρισκε το εποπτικό υλικό που χρειαζόταν για τη διδασκαλία της ελληνικής γλώσσας σε παιδιά που είχαν αρχίσει να την χάνουν. Εξασφαλίζει την προμήθεια ικανού αριθμού Αλφαβηταρίων , την αγορά Γεωγραφικών χαρτών και την αγορά επίπλων
Σαμοθράκη
Το 1887 επιστρέφει στη Σαμοθράκη, όπου έχει κτισθεί το σπίτι του με χρήματα που έστελνε από το εξωτερικό και το οποίο υπάρχει ακόμη και σήμερα, στην πλατεία Ρηγοπούλου στη Χώρα. Αναλαμβάνει τα πρακτικά της Εκκλησίας ως Αρχιερατικός Επίτροπος και πρακτικογράφος. Συμμετέχει στα κοινά, άλλοτε ως Δήμαρχος και άλλοτε ως ζωτικό δυναμικό κύτταρο της Σαμοθράκης. Ψάλλει στην εκκλησία ως γνώστης της εκκλησιαστικής μουσικής.
Από το νησί του παρακολουθεί την πνευματική και φιλολογική κίνηση, ασκεί την Ιατρική, ασχολείται με τα κοινά, ψάλλει, ασχολείται με τη μουσικολογία και αρθρογραφεί πάνω σε λογοτεχνικό, ιστορικό, θρησκευτικό, αρχαιολογικό, γλωσσολογικό, λαογραφικό, νομισματικό, γεωλογικό και ιατρικό υλικό, όπως χαρακτηριστικά σημειώνει ο μελετητής της μουσικής συλλογής του Φαρδύ Δραγούμης.
Ο Φαρδύς οδηγεί και ξεναγεί τους επίσημους επισκέπτες του νησιού. Θεωρεί τιμή του να συμμετέχει στις έρευνες του Γάλλου ερευνητή Σαμπουαζό που το καλοκαίρι του 1891 οργανωμένα περισυλλέγει ό,τι πολύτιμο μπορεί να βρει στον αρχαιολογικό χώρο της Παλαιάπολης:
Στα 1890 σημειώνει τις παρατηρήσεις του για τη γρίπη που ενέσκηψε στη Σαμοθράκη. Με τη μελέτη αντιμετωπίζει την υγεία των συγχωριανών του τη σωματική, αλλά το ίδιο κάνει και για την ψυχική τους υγεία, όπως φαίνεται απ’ τα πρακτικά της εκκλησίας, όπου αναγράφονται θέματα της ζωής των χωρικών που προστρέχουν προς λύση των προβλημάτων τους στην διαιτησία της εκκλησίας.
Συγγραφή και άλλες συμμετοχές
Από το 1890 και μετά γίνεται μέλος διαφόρων ελληνικών και ξένων επιστημονικών συλλόγων, συμμετέχει σε μουσικούς αγώνες και συγχρόνως ανακοινώνει σκέψεις του για την πορεία και τα καταστατικά των μουσικών αγώνων. Στις 10 Νοεμβρίου 1897 ανακοινώνεται ότι παραλήφθηκε η αγγελία του Ελληνικού Επιθετολογίου του, που όμως έκτοτε δεν εμφανίζεται και για το οποίο η κόρη του Φαρδύ, Μυρσίνη Φαρδύ, μητέρα του Βάκη Μαλαματίνα, διηγείται ότι δόθηκε από την Ασσανιώ Φαρδύ στον Ίωνα Δραγούμη προς έκδοση.
Η σχέση του με τους συλλόγους που προαναφέρθηκαν δεν περιορίζεται στην αποστολή υλικού για διαγωνισμούς, αλλά και στην αποστολή θεωρητικών άρθρων. Το 1893, χρονιά των σεισμών για το νησί της Σαμοθράκης, ο Φαρδύς συντάσσει σχετικό άρθρο και στη συνέχεια ολοκληρώνει τη θεωρία του για τα Ζγόραφα «ως κέντρον των σεισμών της Σαμοθράκης». Επίσης, το 1898 τυπώνεται το «Σχολικό Ανάγνωσμα» και ένα χρόνο μετά «Τα νομισματικά της Σαμοθράκης». Το "Επιθετολόγιο" και η "Ιστορία της Σαμοθράκης" μένουν ανέκδοτα λόγω οικονομικών δυσκολιών. Ωστόσο, κάποια λογοτεχνήματα όπως ο «Ανθρωποσώστης αίλουρος» εκδίδεται, ενώ άλλα όπως «Η νήσος των φαγάδων», «Το πρώτο μου φίλημα», «Η Ορφανή» και άλλα μαζί με ανέκδοτα, σατιρικά ποιήματα, λαογραφικό υλικό και παραμύθια, μένουν ανέκδοτα.
Οι τελευταίες του δημοσιεύσεις είναι εμπνευσμένες από την προσωπικότητα του Αγίου Ιωάννη του Δαμασκηνού, για τον οποίο γράφει έναν ύμνο που θα βραβευθεί. Αρθρογραφούσε στα περιοδικά  «Ανατολή» και «Σιών»,  της Αθήνας όπου έγραφε για το γλωσσικό ιδίωμα και τα τραγούδια της Σαμοθράκης.
Έργα
Β) Εκ χειλέων των αγγέλων, Ύμνος εις τον εν αγίοις Ιωάννη τον Δαμασκηνόν. Παράρτημα Εκκλησιαστικής Αλήθειας, τχ 3, Κωνσταντινούπολη, 1990, 177-80
Βραβεύσεις
Για το εθνικό του έργο η κυβέρνηση του απένειμε τον Αργυρό Σταυρό του Τάγματος του Σωτήρος. Βραβεύτηκε στο Ζωγράφειο Διαγωνισμό για τις συλλογές του με λαογραφικό υλικό και μουσικά παραδείγματα από διάφορα μέρη της Ελλάδος.
Διατατική οστεογένεση
Η διατατική οστεογένεση είναι μια χειρουργική τεχνική με την οποία επιτυγχάνεται επιμήκυνση ενός οστού ή και πλήρωση ενός οστικού ελλείμματος με νεόπλαστο οστούν. Η χειρουργική διαδικασία περιλαμβάνει οστεοτομία (διατομή ενός οστού) και σταδιακή απομάκρυνση των οστικών κολοβωμάτων, ώστε ο βιολογικός επουλωτικός μηχανισμός να συμπληρώσει το κενό δημιουργώντας νεόπλαστο οστούν Καρακάση, Δ.Θ. και Λαζαρίδη, Ν.Θ.: Στοματική και γναθοπροσωπική χειρουργική, Τόμος Γ΄, Εκδόσεις Α. Αλτιντζή, Θεσσαλονίκη, 2010, σελ.257-295.ISBN 978-960-9465-02-1.
Ταυτόχρονα με τη διατατική οστεογένεση, οι διατατικές δυνάμεις διατείνουν και τους παρακείμενους μαλακούς ιστούς ξεκινώντας μια σειρά προσαρμοστικών μεταβολών στους μαλακούς ιστούς, που χαρακτηρίζονται ως διατατική ιστογένεση. Η ενεργός αυτή ιστογένεση παρατηρείται σε ποικίλους ιστούς, που περιλαμβάνουν μυς, τένοντες, περιτονίες, δέρμα, βλεννογόνους, αγγεία και νεύρα.
Η διατατική οστεογένεση χρησιμοποιείται στην Ορθοπεδική και στη Στοματική και γναθοπροσωπική χειρουργική για να αποκαταστήσει συγγενείς ή επικτήτου αρχής σκελετικές ελλειμματικές καταστάσεις. Αρχικά χρησιμοποιήθηκε για τη θεραπεία προβλημάτων όπως η αντιμετώπιση της χωλότητας από άνισο μήκος των ποδιών, αλλά από τη δεκαετία του 1990 και μετέπειτα, η τεχνική αυτή χρησιμοποιείται πιο συχνά για τη θεραπεία προβλημάτων της κρανιοπροσωπικής περιοχής, όπως η ημιπροσωπική μικροσωμία, η μικρογναθία, οι κρανιομετωπορινικές δυσπλασίες και η κρανιοσυνοστέωση.
Ιστορικό
Η διατατική οστεογένεση εξελίχθηκε από ορθοπεδικούς χειρουργούς, που στόχευαν στην επιμήκυνση των οστών των άκρων και ιδίως του μηριαίου οστού. Πρωτοπόρος θεωρείται ο Alessandro Codivilla, που περιέγραψε περίπτωση επιμήκυνσης μηριαίου οστού το 1905. Όμως οι ουσιαστικές βελτιώσεις, που καθιέρωσαν την τεχνική, προήλθαν από τη συμβολή ενός Ρώσου ορθοπεδικού του Gabriel Abramovitch Ilizarov Ilizarov, G. A. The tension-stress effect on the genesis and growth of tissues Part I: the influence of stability of fixation and soft tissue preservation. Clin. Orthop., 238, 249-281, 1989. , ο οποίος εργαζόταν στο Κουργκάν της Σιβηρίας, και ο οποίος το 1951 παρουσίασε μια συσκευή για διάταση και ακινητοποίηση την οποία σχεδίασε ο ίδιος. Ο Ilizarov προσδιόρισε τόσο τις εγχειρητικές αρχές, όσο και το χρονικό πρωτόκολλο της όλης διαδικασίας. Η πρώτη κλινική εφαρμογή για επιμήκυνση της κάτω γνάθου ανακοινώθηκε το 1992 από τον McCarthy McCarthy, J. G., Schreiber, J., Karp, N. , et al.: Lengthening the human mandible by gradual distraction. Plast. Reconstr. Surg., 89, 1-8, 1992. PMID 1727238 σε ασθενείς που έπασχαν από ημιπροσωπική μικροσωμία.
Eγχειρητική διαδικασία
Η διατατική οστεογένεση επιτυγχάνεται με την εφαρμογή δυνάμεων διάτασης που παράγονται από ειδικές συσκευές, οι οποίες αναφέρονται ως διατατήρες. Η οστεογένεση στην τεχνική αυτή ολοκληρώνεται σε τρείς διαδοχικές φάσεις, που είναι η λανθάνουσα περίοδος, η περίοδος διάτασης και η περίοδος της οστικής ωρίμανσης. Η λανθάνουσα περίοδος αναφέρεται στον χρόνο που πρέπει να μεσολαβεί από την οστεοτομία μέχρι και την έναρξη της διάτασης των οστικών κολοβωμάτων, χρονικό διάστημα απαραίτητο για την οργάνωση του αιματώματος σε μαλακό ιστό (προσωρινός πώρος), ο οποίος θα αποτελέσει και το υπόβαθρο της διατατικής εξεργασίας. Η περίοδος διάτασης εξαρτάται από το επιθυμητό μήκος, όπως αυτό έχει προκαθοριστεί. Η διάταση πραγματοποιείται 1-2 φορές την ημέρα, με στόχο την επιμήκυνση συνήθως κατά 1χιλιοστό ημερησίως. Τέλος ακολουθεί η περίοδος της οστικής ωρίμανσης, που ονομάζεται και ακινητοποίησης ή σταθεροποίησης, καθώς η συσκευή διάτασης παραμένει επί του οστού, ώστε να παρέχει προστατευτική ακινητοποίηση και να δοθεί ο χρόνος για την οστική ωρίμανση του σχηματιζόμενου οστού σε μορφή μόνιμου (σκληρού) πώρου.
Επιπλοκές, πλεονεκτήματα, μειονεκτήματα και περιορισμοί
Πλεονεκτήματα της διατατικής οστεογένεσης αποτελούν η δυνατότητα μεγάλων οστικών επιμηκύνσεων χωρίς την χρήση οστικών μοσχευμάτων, ο μικρότερος κίνδυνος υποτροπής λόγω της σύγχρονης διάτασης και ιστογένεσης των μαλακών μορίων, η μικρότερη πιθανότητα βλάβης νεύρων και οδοντικών σπερμάτων, η λιγότερο επεμβατική χειρουργική τεχνική και η δυνατότητα τέλεσής της σε παιδιά. Επιπλέον, ο χειρουργικός χρόνος είναι μικρότερος και η απώλεια αίματος πολύ λιγότερη.
Στα μειονεκτήματα της διατατικής οστεογένεσης περιλαμβάνονται τα μακροχρόνια θεραπευτικά πρωτόκολλα, που μπορεί να διαρκούν μήνες καθώς συναθροίζονται η λανθάνουσα περίοδος, η διατατική περίοδος και η περίοδος ακινητοποίησης. Σημαντικό μειονέκτημα είναι η δυσκολία στον απόλυτο έλεγχο της διεύθυνσης της διάτασης, που σε κάποιες περιπτώσεις μπορεί να απαιτήσει και διορθωτική επέμβαση. Άλλο μειονέκτημα είναι η ανάγκη της συμμετοχής του ασθενούς ή των γονιών του στην ενεργοποίηση της συσκευής κατά τη διατατική περίοδο. Επίσης το γεγονός ότι η διατατική συσκευή παραμένει στη στοματική κοιλότητα ή στο πρόσωπο του ασθενούς καθ’όλη τη διάρκεια της διαδικασίας της διατατικής οστεογένεσης, μπορεί να προκαλέσει δυσφορία και καταπόνηση.
Η επιλογή των ασθενών που θα υποβληθούν σε διατατική οστεογένεση έχει μεγάλη σημασία για την αποφυγή επιπλοκών. Ασθενείς μη συνεργάσιμοι, αγχώδεις, ανέτοιμοι να κατανοήσουν τη διαδικασία της διατατικής οστεογένεσης δεν πρέπει να θεωρούνται υποψήφιοι για τη μέθοδο αυτή, καθώς η επιτυχής έκβασή της εξαρτάται και από τον ίδιο τον ασθενή, περισσότερο από ότι σε κάθε άλλη χειρουργική μέθοδο.
Εφαρμογές στην κρανιοπροσωπική περιοχή
Σήμερα στη Στοματική και γναθοπροσωπική χειρουργική η διατατική οστεογένεση εφαρμόζεται κλινικά για την ετερόπλευρη ή αμφοτερόπλευρη επιμήκυνση της κάτω γνάθου σε επιλεγμένες περιπτώσεις συμμετρικής ή ασύμμετρης υποπλασίας. Εφαρμόζεται επίσης στην επιμήκυνση του μέσου τριτημορίου του προσώπου, κυρίως σε κρανιοσυνοστεώσεις και σε δευτερογενείς υποπλασίες του μέσου τριτημορίου του προσώπου λόγω χειλεο-γναθο-υπερωιοσχιστιών. Άλλη επιτυχής κλινική εφαρμογή της διατατικής οστεογένεσης είναι η σε κάθετο επίπεδο επιμήκυνση ελλειμματικών φατνιακών αποφύσεων των γνάθων. Έτσι αποφεύγεται η οστική αυτομεταμόσχευση και επιτυγχάνεται σχηματισμός οστού με ταυτόχρονη βλεννογόνια επικάλυψη.Τέλος, τα ελλείμματα της κάτω γνάθου που καταλείπονται μετά από εκτομές όγκων ή ακόμη λόγω σοβαρών τραυματισμών με πυροβόλα όπλα μπορούν να αποκατασταθούν και με διατατική οστεογένεση.
Στη συνέχεια παρατίθενται δύο περιπτώσεις εφαρμογής της διατατικής οστεογένεσης για επιμήκυνση της κάτω γνάθου σε μικρογναθίες συγγενούς και επικτήτου αρχής: Περίπτωση 1η : Αφορά ασθενή 5 ετών, με έντονη συγγενούς αρχής μικρογναθία, η οποία αντιμετωπίσθηκε με αμφοτερόπλευρη διατατική οστεογένεση επιμήκυνσης του σώματος της κάτω γνάθου στις περιοχές μεταξύ των πρώτων και δεύτερων νεογιλών γομφίων. 1.) Φωτογραφία της ασθενούς κατά την περίοδο διάτασης. Στη φωτογραφία διακρίνονται οι βελόνες της εξωστοματικής συσκευής διάτασης  που κοχλιώθηκαν στο κάτω χείλος του σώματος της γνάθου, έτσι ώστε να μη τραυματισθούν τα σπέρματα των μονίμων δοντιών.  Οι συσκευές αυτές επιτρέπουν τη ρύθμιση της αύξησης και στις τρεις διαστάσεις του χώρου.  2.) Το μήκος του νεόπλαστου οστού που δημιουργήθηκε συμπεραίνεται, στο επίπεδο της φατνιακής απόφυσης, από το χώρο που δημιουργήθηκε μεταξύ των νεογιλών γομφίων. 3 και 4.) Φωτογραφίες του προφίλ της ασθενούς πριν από την επέμβαση και λίγες εβδομάδες μετά την αφαίρεση των διατατήρων, ενώ δεν έχουν ακόμη απαλειφθεί τα σημάδια από τις βελόνες της εξωστοματικής συσκευής. Περίπτωση 2η: Αφορά ασθενή 48 ετών, ο οποίος έπασχε από υπνική άπνοια λόγω μικρογναθίας. Ο άρρωστος είχε αγκύλωση της αριστεράς κροταφογναθικής διάρθρωσης, ως επιπλοκή κονδυλικού κατάγματος κατά την παιδική του ηλικία. a) Η θεραπεία βασίσθηκε κυρίως σε αμφοτερόπλευρη επιμήκυνση της γνάθου (περισσότερο του αριστερού ημιμορίου) με ενδοστοματικούς διατατήρες. b) Πανοραμική ακτινογραφία μετά τη θεραπεία, όπου με βέλη επισημαίνονται οι περιοχές του νέου οστού που δημιουργήθηκε και στα δύο ημιμόρια της κάτω γνάθου. c.) και d.) Σύγκριση του προεγχειρητικoύ με το μετεγχειρητικό προφίλ του ασθενούς, ο οποίος με την αποκατάσταση του μεγέθους της γνάθου και την επακόλουθη μετατόπιση της γλώσσας προς τα εμπρός απαλλάχθηκε σημαντικά και από τα ενοχλήματα της υπνικής άπνοιας.
Παραπομπές
Κατηγορία:Χειρουργικές επεμβάσεις
The Velvet Underground & Nico
thumb|Οι Velvet Underground και η Nico. The Velvet Underground and Nico είναι το πρώτο άλμπουμ του αμερικάνικου συγκροτήματος The Velvet Underground σε συνεργασία με την Γερμανίδα τραγουδίστρια Νίκο. To άλμπουμ κυκλοφόρησε στις 12 Μαρτίου του 1967 με την Verve Records και επηρέασε πολλά είδη της Ροκ μουσικής όπως την πάνκ, την Garage rock και την Ίντι ροκ. Ένας από τους παραγωγούς του άλμπουμ καθώς και αυτός που ζωγράφισε το διάσημο εξώφυλλό του με την μπανάνα ήταν ο διάσημος καλλιτέχνης Άντι Γουόρχολ. Θεωρείται από τα καλύτερα άλμπουμ όλων των εποχών. Το 2003 έφτασε στο νούμερο 13 της λίστας με τα 500 Καλύτερα Άλμπουμ όλων των εποχών του περιοδικού Rolling Stone. Παρόλο που δεν αναγνώρισε εμπορική επιτυχία, και δεν έλαβε θετικές κριτικές, έχει χαρακτηριστεί ως το πρωτότυπο άλμπουμ της Art Rock μουσικής και επηρέασε πολλά συγκροτήματα και καλλιτέχνες όπως τον Ντέιβιντ Μπόουι, τους The Strokes και τους U2.
Το άλμπουμ περιέχει τα διάσημα τραγούδια Sunday Morning, Waiting for the Man και Heroin
Παραπομπές
Κατηγορία:Άλμπουμ του 1967 Κατηγορία:Άλμπουμ της εναλλακτικής ροκ
Ρόι Κούπερ
Ο Ρόι Άσμπερι Κούπερ ΙΙΙ (αγγλικά: Roy Asberry Cooper III, 13 Ιουνίου 1957), είναι Αμερικανός πολιτικός και δικηγόρος, που υπηρετεί ως 75ος Κυβερνήτης της Βόρειας Καρολίνας από το 2017. Είναι μέλος του Δημοκρατικού Κόμματος.
Υπηρέτησε επίσης, ως Γενικός Εισαγγελέας της Βόρειας Καρολίνας (2001-2017), Ηγέτης της Πλειοψηφίας της Γερουσίας της Βόρειας Καρολίνας (1997-2001), Μέλος της Γερουσίας της Βόρειας Καρολίνας για την 10η περιφέρεια (1991-2001), καθώς και ως Μέλος της Βουλής των Αντιπροσώπων της Βόρειας Καρολίνας από την 72η περιφέρεια (1987-1991).
Ο Κούπερ, κατάφερε να εκλεγεί 75ος Κυβερνήτης της Βόρειας Καρολίνας, στις Κυβερνητικές εκλογές του 2016 στη Βόρεια Καρολίνα, κερδίζοντας τον εν ενεργεία Ρεπουμπλικανό Κυβερνήτη Πατ ΜακΚρόρι, με ποσοστό 49,02% έναντι 48,80%. Επανεξελέγη στις εκλογές του 2020, με ποσοστό 51,5% έναντι 47,0% του Ρεπουμπλικανού ανθυποψήφιού του.
Βιογραφία
Ο Ρόι Άσμπερι Κούπερ, γεννήθηκε τον Ιούνιο του 1957 στο Νάσβιλ της Βόρειας Καρολίνας των ΗΠΑ. Αφού αποφοίτησε το 1975 από το Λύκειο "Northern Nash High School", σπούδασε Πολιτικές Επιστήμες στο Πανεπιστήμιο της Βόρειας Καρολίνας στο Τσάπελ Χιλ, λαμβάνοντας πτυχίο (BA) το 1979. Στη συνέχεια, σπούδασε Νομική στο ίδιο πανεπιστήμιο, λαμβάνοντας πτυχίο (JD) το 1982.
Παραπομπές
Κατηγορία:Κυβερνήτες της Βόρειας Καρολίνας Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Πολιτειακοί Γενικοί Εισαγγελείς (ΗΠΑ) Κατηγορία:Αμερικανοί πολιτικοί Κατηγορία:Αμερικανοί δικηγόροι __ΕΥΡΕΤΗΡΙΟ__
Ουντουλλού (Χατζιγκαμπούλ)
Το τοπωνύμιο Ουντουλλού είναι το όνομα τον ακόλουθων οικισμών στη επαρχία Χατζιγκαμπούλ:
Η πικραγαπημένη
Η πικραγαπημένη (Ισπανικά: La malquerida) είναι τηλενουβέλα μεξικάνικης παραγωγής του 2014. Είναι βασισμένη στο μυθιστόρημα του Ισπανού συγγραφέα, Χαθίντο Μπεναβέντε.
Πρωταγωνιστούν Βικτόρια Ρούφο, Αριάδνε Ντίας και Κριστιάν Μέγερ.
Υπόθεση
Όταν η Κριστίνα έμεινε χήρα, παντρεύτηκε τον Εστέμπαν, η οποία απορρίπτεται από την κόρη της, αγνοώντας ότι στην πραγματικότητα έχουν ξυπνήσει μια βαθιά αγάπη που κρύβεται πίσω από τη μάσκα της εχθρότητας. Το χειρότερο έρχεται όταν ο Εστέμπαν αρχίζει να διώχνει όλους τους άντρες που περιβάλλουν την Ακάσια.
Ραϋμόνδος Ζ΄ της Τουλούζης
Ο Ραϋμόνδος Ζ΄, γαλλ. Raymond VII (Ιούλιος 1197 - 27 Σπετεμβρίου 1249) από τον Οίκο της Τουλούζης ήταν κόμης της Τουλούζης, μαρκήσιος της Προβηγκίας και δούκας τού Ναρμπόν (1222-49).
Βιογραφία
Ήταν ο μόνος γιος τού Ραϋμόνδου ΣΤ΄ κόμη της Τουλούζης, μαρκησίου της Προβηγκίας & δούκα τού Ναρμπόν και της τρίτης (από τις πέντε) συζύγους του, της Ιωάννας των Ανζού, κόρης τού Ερρίκου Β΄ της Αγγλίας.
Κατά τη Σταυροφορία εναντίον των Αλβιγινών το 1216 ξεκίνησε από τη Μασσαλία και πολιόρκησε το Μπωκαίρ, που κατέλαβε τρεις μήνες μετά, στις 24 Αυγούστου. Όμως ο αρχηγός των Σταυροφόρων Σίμων των Μονφόρ κόμης τού Λέστερ και ο γιος του Αμωρύ ΣΤ΄ των Μονφόρτ κατέλαβαν την Τουλούζη και έτσι ο Ραϋμόνδος Ζ΄ τους πολέμησε για να ανακαταλάβει την κομητεία.
Το 1222 διαδέχθηκε τον πατέρα του και, μαζί με τον Ρογήρο-Βερνάρδο Β΄ κόμη της Φουά, πολιόρκησε το Καρκασσόν. Το 1224 οι Σταυροφόροι παραδόθηκαν και η εκστρατεία έληξε· κάθε άρχοντας έκανε ειρήνη με την Εκκλησία. Το 1225 η Σύνοδος τού Μπουρζ αφόρισε τον Ραϋμόνδο Ζ΄ και εξήγγειλε εκστρατεία εναντίον του. Ο Λουδοβίκος Η΄ της Γαλλίας επιθυμούσε την ανανέωση τη διαμάχη με σκοπό να ενισχύσει τη διεκδίκησή του στο Λανγκεντόκ. Ο Ρογήρος-Βερνάρδος προσπάθησε να διατηρήσει την ειρήνη, αλλά ο βασιλιάς απέρριψε την πρεσβεία του και οι κόμητες της Φουά και της Τουλούζης έλαβαν τα όπλα. Ο πόλεμος ήταν μία ακανόνιστη σειρά αψιμαχιών και το 1229 ο Ραϋμόνδος ηττήθηκε. Αναγκάστηκε να υπογράψει τη Συνθήκη τού Παρισιού ("τού Μω"), κατά την οποία παραχώρησε την υποκομητεία τού Τρανκαβέλ στον βασιλιά και αναγκάστηκε να παντρέψει την κόρη του Ιωάννα με τον Αλφόνσο, γιο τού βασιλιά.
Όταν απεβίωσε ο Ραϋμόνδος Ζ΄, τάφηκε δίπλα στη μητέρα του Ιωάννα στο αββαείο τού Φοντεβρώ. Ο Αλφόνσος έγινε κόμης της Τουλούζης και έπειτα από την αποβίωσή του η κομητεία προσαρτήθηκε στη Γαλλία.
Οικογένεια
Νυμφεύτηκε πρώτα το 1211 τη Σάντσα τού Οίκου της Βαρκελώνης, κόρη τού Αλφόνσου Β΄ της Αραγωνίας και είχε τέκνο:
Το 1241 ο Ραϋμόνδος Ζ΄ διαζεύχθηκε και το 1243 έκανε δεύτερο γάμο με τη Μαργαρίτα των Λουζινιάν, κόρη τού Ούγου Ι΄ κόμη τού Λα Μαρς και του Ανγκουλέμ. Το 1245 η Σύνοδος της Λυών τού χορήγησε διαζύγιο.
Πηγές
Κατηγορία:Οίκος της Τουλούζης
Α.Ε. Πυλαίας (καλαθοσφαίριση γυναικών)
Η Αθλητική Ένωση Πυλαίας είναι ελληνικό αθλητικό σωματείο, που δραστηριοποιείται στην περιοχή της Πυλαίας, τμήμα του πολεοδομικού συγκροτήματος της Θεσσαλονίκης. Επίσημο έτος ίδρυσής του είναι το 1976. Οι αθλητές του αγωνίζονται με χρώματα το κίτρινο και το σκούρο μπλε.
Το τμήμα γυναικείας καλαθοσφαίρισης του συλλόγου άρχισε να λειτουργεί το έτος 1983. Διαθέτει τόσο τμήμα ενηλίκων γυναικών, όσο και ακαδημίες νεαρών ηλικιακά αθλητριών. Νομικά έχει τη μορφή ερασιτεχνικού σωματείου. Ως έδρα χρησιμοποιεί το Κλειστό Γυμναστήριο του Δημοτικού Αθλητικού Κέντρου Πυλαίας, χωρητικότητας 250 καθήμενων θεατών.
Ιστορική αναδρομή
Το τμήμα γυναικείας καλαθοσφαίρισης του συλλόγου ενεργοποιήθηκε το έτος 1983, επτά χρόνια μετά τη λειτουργία του ευρύτερου συλλόγου. Την άνοιξη του 2006, η κατάκτηση του τοπικού πρωταθλήματος της Α' Κατηγορίας Γυναικών Θεσσαλονίκης εξασφάλισε στην ομάδα την άνοδο για πρώτη φορά στην ιστορία της σε εθνικό πρωτάθλημα, και συγκεκριμένα στον Όμιλο Βορρά της Α2 Εθνικής Κατηγορίας.
Την επόμενη χρονιά 2007-08, με το οργανωτικό πλαίσιο της Κατηγορίας να μην έχει αλλάξει, η Πυλαία ολοκλήρωσε τις αγωνιστικές της υποχρεώσεις στην 6η θέση της βαθμολογικής κατάταξης. Τα αποτελέσματα της χρονιάς ήταν αντίστοιχα με της προηγούμενης, δηλαδή 16 νίκες σε 24 αγωνιστικές. Και πάλι ατύχησε σε ισοβαθμία, αυτή τη φορά με τον Άρη Θεσσαλονίκης. Σε ό,τι αφορά το Κύπελλο Ελλάδος, η Πυλαία σημείωσε την πρώτη της νίκη στην ιστορία του θεσμού στις 23 Σεπτεμβρίου 2007. Συγκεκριμένα επικράτησε απέναντι στη Νέα Τρίγλια εντός έδρας με σκορ 67-46. Στη Β' Φάση αποκλείστηκε με σκορ 62-48 από την Αρτέμιδα Βόλου την έδρα της οποίας δεν κατόρθωσε να σπάσει.
Σε ό,τι αφορά την Πυλαία, η εικόνα των τελικών αποτελεσμάτων της περιόδου 2008-09 ήταν ακριβώς ίδια με την προηγούμενη. Απολογισμός από 16 νίκες και 10 ήττες οδήγησαν την ομάδα στην 6η θέση της κατάταξης. Αυτή τη φορά παρατηρήθηκε τριπλή ισοβαθμία στις θέσεις 5 έως 7 τις οποίες κατέλαβαν με τη σειρά ο Αίας Ευόσμου, η Πυλαία και ο Απόλλων Καρδίτσας. Την ίδια χρονιά η Πυλαία έδωσε κι έναν αγώνα για την Α' Φάση του Κυπέλλου, στον οποίο ηττήθηκε εντός έδρας από τον Αίαντα Ευόσμου με σκορ 56-61.
Την αγωνιστική περίοδο 2009-10 η Πυλαία διεκδίκησε το Πρωτάθλημα της Α2 Εθνικής και πάλι απέναντι σε 14 συλλόγους. Ολοκλήρωσε τις αγωνιστικές της υποχρεώσεις έχοντας καταγράψει 15 νίκες και 11 ήττες, με αποτέλεσμα να τοποθετηθεί στην 7η θέση της βαθμολογίας. Ισοβαθμία δεν παρατηρήθηκε τη χρονιά αυτή. Στη διοργάνωση του Κυπέλλου Ελλάδος κατάφερε να ξεπεράσει επιτυχώς την Α' Φάση νικώντας εκτός έδρας τον Α.Ο. Σερρών με σκορ 51-60. Αποκλείστηκε τελικά στη Β' Φάση κατόπιν εκτός έδρας ήττα από τον Κρόνο Αγίου Δημητρίου με σκορ 55-48. Το καλοκαίρι του 2010 αποχώρησε από το πόστο του πρώτου προπονητή της ομάδας η Ελένη Τεχλικίδου μετά από οκταετή θητεία.
Την επόμενη χρονιά, 2010-11, ο Όμιλος Βορρά συρρικνώθηκε κατά δύο ομάδες. Το σωματείο της Θεσσαλονίκης, με προπονητή το Θόδωρο Πολυμένη, τερμάτισε στο πρώτο μισό της τελικής βαθμολογικής κατάταξης και συγκεκριμένα στην 6η θέση. Ο απολογισμός του ήταν 10 νίκες και 12 ήττες, ενώ υπερίσχυσε και στην ισοβαθμία του με τον Α.Ο. Σερρών. Η παρουσία της Πυλαίας στο Κύπελλο ήταν πλουσιότερη από άλλες χρονιές, εφόσον έλαβε μέρος σε τρία παιχνίδια όλα στα πλαίσια της Α' Φάσης. Στην 1η Αγωνιστική νίκησε εντός έδρας τη συντοπίτισσα της Αναγέννηση Νέου Ρυσίου με σκορ 62-58. Στη 2η Αγωνιστική δεύτερο θύμα της έπεσε ο Α.Ο. Σερρών τον οποίο και νίκησε στην Πυλαία με σκορ 78-45. Στην 3η Αγωνιστική ηττήθηκε εκτός έδρας από τη Μ.Ε.Ν. Τούμπας με σκορ 69-63 με συνέπεια να αποκλειστεί από τη συνέχεια του θεσμού.
Την αγωνιστική περίοδο 2011-12 στην κλήρωση του Ομίλου Βορρά συμμετείχαν 12 σύλλογοι, ωστόσο μόνο 10 έφτασαν στον τερματισμό. Ο επίσημος βαθμολογικής πίνακας κατά τη λήξη της αγωνιστικής δράσης περιελάμβανε την Πυλαία στην 5η θέση, με 14 νίκες και 8 ήττες στη συλλογή της. Στο Κύπελλο αποκλείστηκε στην πρεμιέρα όπου και ηττήθηκε εκτός έδρας από την Αναγέννηση Νέου Ρυσίου με σκορ 51-40. Πρώτος προπονητής της ομάδας τη χρονιά αυτή ήταν μέχρι το Φεβρουάριο ο Χρήστος Κατσής, ο οποίος αντικαταστάθηκε μέχρι τον επόμενο Σεπτέμβρη από τον Τάσο Τζιότζιο.
Η χρονιά 2012-13 υπήρξε ιδιόρρυθμη οργανωτικά για την Α2 Εθνική Κατηγορία, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Ο Όμιλος Βορρά χωρίστηκε αρχικά σε δύο υποομίλους, με την Πυλαία να αγωνίζεται στο δεύτερο από αυτούς. Στο τέλος της Α' Φάσης βρέθηκε με 5 νίκες και 7 ήττες στην 5η θέση της βαθμολογίας, αποτυγχάνοντας να περάσει στην επόμενη φάση (όπου πέρασαν σε κοινό όμιλο οι τρεις πρώτοι κάθε υποομίλου). Αν και η αγωνιστική πορεία της σταμάτησε εκεί, εν τέλει παρέμεινε στην Κατηγορία. Στη διοργάνωση του Κυπέλλου Ελλάδος το σωματείο της Πυλαίας κέρδισε στην 1η Αγωνιστική της Α' Φάσης την Ε.Κ. Καβάλας εκτός έδρας με σκορ 55-93. Από εκεί προκρίθηκε απευθείας στην 3η Αγωνιστική όπου και το εμπόδιο της Αναγέννησης Νέου Ρυσίου αποδείχθηκε για δεύτερη συνεχή χρονιά ανυπέρβλητο. Ειδικότερα γνώρισε την εκτός έδρας ήττα με σκορ 68-45 κι έτσι η πορεία του στο θεσμό σταμάτησε στο σημείο αυτό. Την τεχνική ηγεσία της Πυλαίας είχε τη χρονιά αυτή ο Στάθης Μιχαηλίδης μέχρι το Δεκέμβριο, για να επιστρέψει στη συνέχεια ο Χρήστος Κατσής.
Το επόμενο φθινόπωρο επέστρεψε η κανονικότητα στην Α2 Εθνική, με τους δύο Ομίλους της να φιλοξενούν από 12 ομάδες έκαστος. Οι υποχρεώσεις της Πυλάιας ξεκίνησαν ως συνήθως από το Κύπελλο Ελλάδος. Στα πλαίσια της Α' Φάσης υποχρέωσε σε ήττα διαδοχικά εντός έδρας τον Παναθλητικό Συκεών με σκορ 50-48 και εκτός έδρας τον Ηρακλή με σκορ 53-63. Στη «Φάση των 16» διασταυρώθηκε με τον Άρη Θεσσαλονίκης από τον οποίο και γνώρισε εντός έδρας τον αποκλεισμό με σκορ 35-53. Ο τελικός βαθμολογικός πίνακας της αγωνιστικής περιόδου 2013-14 περιελάμβανε την Πυλαία στην 6η θέση. Βρέθηκε εκεί έχοντας συγκεντρώσει 13 νίκες και 9 ήττες, ενώ δεν ευνοήθηκε στην ισοβαθμία της με τον Α.Ο. Σερρών που κατετάγη υψηλότερα. Πρώτος προπονητής της ομάδας ήταν μέχρι το Νοέμβριο ο Γιώργος Παπαγιαννάκης, τον οποίο διαδέχθηκε στη συνέχεια ο Γιάννης Κούκος. Βοηθός προπονήτρια (και ταυτοχρόνως παίκτρια) της ομάδας ήταν καθ' όλη τη διάρκεια της χρονιάς η Χρύσα Λίτσου. Την περίοδο αυτή ο σύλλογος είχε χορηγό ονόματος και κατ' επέκταση αναφερόταν από τα Μέσα Ενημέρωσης ως «Α.Ε. Πυλαίας Ροδάνθη».
Η Πυλαία επέστρεψε στα γήπεδα της Α2 Εθνικής και για την περίοδο 2014-15 με νέο προπονητή τον Απόστολο Δεμερτζή. Το Δεκέμβριο στη θέση του επέστρεψε ο Γιάννης Κούκος. Η ομάδα ολοκλήρωσε τις αγωνιστικές της υποχρεώσεις με 9 νίκες στο ενεργητικό της σε σύνολο 22 αγωνιστικών. Ισοβάθμισε με τον Ηρακλή και κατετάγη χαμηλότερα από εκείνον βάσει των μεταξύ τους αποτελεσμάτων. Η Πυλαία τερμάτισε στην 8η θέση για τη χρονιά αυτή, εξασφαλίζοντας την παραμονή της. Συμμετείχε επίσης νωρίς και σε έναν αγώνα για το Κύπελλο Ελλάδος στον οποίο και ηττήθηκε εκτός έδρας από τη Νίκη Λευκάδας με σκορ 74-64.
Την επόμενη χρονιά, 2015-16, η ομάδα της Πυλαίας είχε μια από τις χειρότερες επιδόσεις των τελευταίων ετών, φτάνοντας κοντά στον υποβιβασμό. Με 7 νίκες και 14 ήττες έκαστη, η Αναγέννηση Νέου Ρύσιου και η Πυλαία ισοβάθμισαν στη 10η και 11η θέση. Στα μεταξύ τους αποτελέσματα η Πυλαία μειονεκτούσε με αποτέλεσμα να βρεθεί στην προτελευταία θέση της τελικής βαθμολογικής κατάταξης. Στο θεσμό του Κυπέλλου έφτασε μέχρι τη «Φάση των 16», αφού πέρασε νικηφόρα από έναν αγώνα της Α' Φάσης. Συγκεκριμένα προκρίθηκε άνευ αγώνος στην 3η Αγωνιστική μετά από την απόσυρση του Ολύμπου Ελευθερίου Κορδελιού. Εκεί νίκησε εκτός έδρας τον Π.Α.Σ. Γιάννινα με σκορ 38-51. Την πορεία της Πυλαίας σταμάτησε η Αγία Παρασκευή που επικράτησε στη Θεσσαλονίκη με σκορ 52-64. Καθήκοντα πρώτης προπονήτρια διατήρησε η Χρύσα Λίτσου.
Το χαμένο της έδαφος η Πυλαία, και πάλι υπό την καθοδήγηση της Λίτσου, το ανέκτησε γρήγορα την περίοδο 2016-17 οπότε και σκαρφάλωσε μέχρι την 5η θέση του τελικού βαθμολογικού πίνακα, χωρίς να παρατηρηθεί μάλιστα ισοβαθμία. Βρέθηκε εκεί έχοντας συγκεντρώσει 12 νίκες και 10 ήττες. Η αθλήτρια του συλλόγου Στέλλα Βατσιτσίδου συμπεριλήφθη μεταξύ των 10 παραγωγικότερων σε πόντους παίκτριες του Ομίλου (268 πόντοι), ενώ η Ασημίνα Γαλιτσιάνου διακρίθηκε στην ευστοχία της στα τρίποντα (32 στον αριθμό). Σε ό,τι αφορά το Κύπελλο η ομάδα της Πυλαίας πέρασε με επιτυχία την Α' Φάση νικώντας διαδοχικά εκτός έδρας τη Σταυρούπολη με σκορ 56-72 και εντός έδρας τον Απόλλωνα Καλαμαριάς με σκορ 44-33. Αποκλείστηκε στη «Φάση των 16» όπου και ηττήθηκε εντός έδρας με σκορ 39-65 από τη Δάφνη Αγίου Δημητρίου.
Σήμα
Μέχρι το 2017 το τμήμα διέθετε δικό του επίσημο σήμα που απεικόνιζε μία μπάλα μπάσκετ. Από το 2017 οπότε και άλλαξε το σήμα του ευρύτερου συλλόγου, το τμήμα υιοθέτησε αυτό. Το τελευταίο έχει τα χρώματα της Αθλητικής Ένωσης, σκούρο μπλε και κίτρινο, ενώ απεικονίζει σε θυρεό τρεις μπάλες, μία για κάθε άθλημα που καλλιεργεί.